《扬州悼隋离宫 其一》
明代·梁有誉

李花歌罢益凄其，正是迷楼纵乐时。夜月辽魂哀铁骑，春风淮乐拂鸾旗。

斗边蛇起妖谁识，帐里雕来事可悲。千载故基何处觅，杜鹃啼上野棠枝。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。